Africa Cottage Strand | LekkeSlaap
Africa Cottage Strand is 'n sjiek, gerieflike 4-vertrek selfsorg-tuinkothuis in die Strand. Dit is ideaal vir enkelreisigers, 'n paartjie of 'n gesin van 3. Gratis WiFi is regdeur beskikbaar.
Die kothuis is op dieselfde perseel as die hoofhuis en het 'n privaat ingang. Kom ervaar ons Afrika-styl met unieke meubels, kuns en netjiese braaigeriewe. Die kothuis het een slaapkamer met 'n dubbelbed, 'n lessenaar, 'n verwarmer, 'n waaier en 'n platskerm-TV met Premium-pakket DStv-kanale. Die afslaan-sofa in die leefarea bied slaapplek vir 'n derde volwassene of tiener, of 1 tot 2 kinders tot en met 6 jaar. 'n Opslaan-bababed is op versoek beskikbaar. Die badkamer het 'n bad en 'n instapstort. Luukse linne, handdoeke en topgehalte badprodukte word voorsien.
Die kombuis is met 'n mikrogolfoond, 'n vierplaat-stoof met oond, 'n yskas, broodrooster, eetgerei, breekware, tee- en koffiemaakgeriewe, speserye en kookolie toegerus. Maaltye kan geniet word by die tafel wat ook gebruik word as werkspasie vir 'n skootrekenaar, of op die gesellige buite-kuierstoep. Op die boekrak in die leefarea is tydskrifte en ander leesstof.
Die kothuis maak oop op 'n stoep en pragtige tuintjie waar gaste kan ontspan en voëls in die bome dophou. Daar is veilige parkeerplek vir een voertuig beskikbaar agter 'n elektriese hek.
Die kothuis het nie skoonmaakdienste vir korter besprekings van 1 tot 4 nagte nie. Skoonmaakmiddels word voorsien. Indien gaste vir langer as 4 nagte bespreek, word die kothuis 2 keer per week skoongemaak.
Sakereisigers: Hoewel dit 'n selfsorgkothuis is, kan ons op versoek aan sakereisigers ontbyt bedien, die eenheid daagliks skoonmaak en wasgoed doen teen ekstra koste.